Persa ke Flagey (trutca ke Courbet)

Persa ke Flagey ~ Le Chêne de Flagey (FR)

Persa ke Flagey ( francavon Le Chêne de Flagey ) tir trutca lumkirafa gu 89 × 110 cm-, i puntalingeks keve stama skuyun gan Gustave Courbet francaf lingesik bak 1864.

Bata trutca koe Courbet tcilaxe koe Ornans koe Franca re ( 2018 ) tigir.

 Orka 
Persa ke Flagey ( dere yoltkirafa gu Persa ke Vercingetorix ) va ilamkafa persa tigisa poke yasaf vesk ke Courbet koe Flagey wida arte abice decimetre male Ornans koe Franche-Comté gola kaatoer. Mila persa bak 1920-e sanda zo glebayar nume mea krulder.

 Pimtara 
Bunera tir tanuskafa larde aal va kotafa stama tukotrar, ton kima ke gameem is toeem tigisa dive xuta ke trutca. Aal ronuon zo afiar ise koe breviz zo tuistar, isen va vristaf ulimap tite buneks kozwit. Lumeem ke ulim kan rane ke vakol talteon onkas va libol zo zilir, ton mil toloy sulem tigis abiceke kadimeon voke ulim.

Zidaconya tir omafa numen talteon lordemena wida zo rowir. Ar aal va trutca is faltamafo briaxo toleazenton tukotrad

 Watsa va patectoy 
Remi klepa, Gustave Courbet va konaka trutca ok konak siatos ke mila trutca watson gu patectoy lingeyer. Lana tid grupepena.

 Dere rupec 

 Stragela 

|style="vertical-align: top;"|

|}

Persa ke Flagey (trutca ke Courbet)
Persa ke Flagey (trutca ke Courbet)